title: 2013/588/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейската агенция за морска безопасност за финансовата 2011 година

text:
               16.11.2013

               BG

               Официален вестник на Европейския съюз

               L 308/267

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейската агенция за морска безопасност за финансовата 2011 година
   (2013/588/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за морска безопасност за финансовата 2011 година,

               —

               като взе предвид доклада на Сметната палата относно годишните отчети на Европейската агенция за морска безопасност за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (4), и по-специално член 19 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A7–0078/2013),

               1.

               Освобождава от отговорност изпълнителния директор на Европейската агенция за морска безопасност във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за морска безопасност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 129.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 208, 5.8.2002 г., стр. 1.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за морска безопасност за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за морска безопасност за финансовата 2011 година,

                  —

                  като взе предвид доклада на Сметната палата относно годишните отчети на Европейската агенция за морска безопасност за финансовата 2011 година, придружен от отговорите на Агенцията (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (4), и по-специално член 19 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по транспорт и туризъм (A7–0078/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската агенция за морска безопасност („Агенцията“) за финансовата 2011 година са надеждни и че свързаните с тях операции са законосъобразни и редовни;

         Бюджетно и финансово управление

                  1.

                  Отбелязва, че бюджетът на Агенцията за 2011 г. възлиза на 56,4 милиона евро, докато за предходната година той е 54,4 милиона евро.

                  2.

                  Отбелязва със загриженост констатацията на Сметната палата, че бюджетни кредити в размер на 0,9 милиона евро не са свързани със съществуващи правни задължения и Агенцията е трябвало да ги отмени и да изплати съответната сума обратно на Комисията в началото на 2012 г.; отбелязва обаче, че Агенцията е започнала тази процедура прекалено късно и в резултат на това, поради ограниченията на ИТ системата, тези средства ще бъдат блокирани за една година и ще бъдат освободени и възстановени на Комисията едва в края на 2012 г.

                  3.

                  Потвърждава, че Агенцията е предприела мерки, за да гарантира, че неизплатените суми по задължения, несвързани със съществуващи правни задължения, са отменени преди приключването на годината, и е инструктирала разпоредителите с бюджетни кредити да започнат процедура по отменяне веднага щом е ясно, че мярката не е изпълнена или няма да бъде изпълнена изцяло; призовава Агенцията да докладва на органа по освобождаване от отговорност дали мерките са били достатъчни, за да се избегне повторението на подобна ситуация.

                  4.

                  Изразява съжаление, че Сметната палата е установила необходимост от подобряване на управлението на активите на Агенцията; тя констатира, в частност, че съществуват необосновани разлики между вписаната годишна амортизация и натрупаната амортизация, както и че счетоводните процедури и информацията за разходите, свързани със създадените в Агенцията нематериални активи, не са надеждни; отбелязва, че липсват доказателства за извършена физическа инвентаризация на административното оборудване в необходимия срок.

                  5.

                  Потвърждава въз основа на информация от Агенцията, че тя е предприела мерки във връзка с всички въпроси относно управлението на активи, в частност през 2012 г. са разработени и приложени подробни правила и процедури за управлението на активите, проверена е коректността на инвентаризацията и, както е било предвидено, през втората половина на 2012 г. е приключена пълна инвентаризация на материалните активи; отбелязва, че вписването на активите, подпомагащо счетоводството на базата на текущо начисляване за активи, средството на Агенцията за осчетоводяване на всички нейни активи, най-накрая е било актуализирано изцяло.

                  6.

                  Отбелязва със загриженост констатацията на Сметната палата, че Агенцията е продала две системи с разклонения за почистване на петролни разливи в морето през декември 2011 г., с цел да получи поне нетната счетоводна стойност на съоръженията в размер на 319 050 EUR; отбелязва, че поради погрешно определяне на минималната цена под нетната счетоводна стойност съоръженията са продадени със загуба от 93 950 EUR; счита, че тъй като получената цена е била резултат от тръжен процес, това следва да посочи, че може да е необходим преглед на използваните амортизационни коефициенти.

                  7.

                  Потвърждава въз основа на информация от Агенцията, че тя е установила редица насоки и процедури относно управлението на активите си за реакция в случай на морско замърсяване, потвърждава, че те са консолидирани по последователен начин в сборник и че този сборник включва глава относно процедурата за публична продажба и подробна процедура за установяването на съответната обезценена стойност.

         Набиране на персонал

                  8.

                  Отбелязва въз основа на доклада на Сметната палата, че съществува необходимост от подобряване на прозрачността на процедурите за набиране на персонал, в частност преди разглеждането на кандидатурите не са определени минималните оценки, които кандидатите трябва да получат, за да бъдат поканени на събеседване, нито въпросите за писмените изпити и събеседванията и съответната тежест на критериите за оценка на кандидатите; потвърждава, че Агенцията е актуализирала съответно процедурите за набиране на персонал.

         Конфликти на интереси

                  9.

                  Призовава Агенцията да следи отблизо и да забранява евентуални конфликти на интереси, когато наема експерти и служители от сектора, върху който упражнява надзор.

         Вътрешен одит

                  10.

                  Отбелязва, че през 2011 г. службата за вътрешен одит (IAS) на Комисията е извършила одит на тема „Инспекция в ЕАМБ“ и че вследствие на този одит Агенцията е изготвила подробен план за действие, в който, според IAS, са предвидени подходящи мерки във връзка с много важните рискове; отбелязва, че IAS също така е проследила етапа на изпълнение на неизпълнената „много важна“ препоръка от предходните одити и е установила, че Агенцията е изпълнила всички тези препоръки; отбелязва, че към края на 2011 г. Агенцията е считала за приключени 26 от общо 30 препоръки, направени от IAS и от вътрешния одитор на Агенцията (структура за вътрешен одит).

                  11.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (6) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 129.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 208, 5.8.2002 г., стр. 1.

         (5)  ОВ L 357, 31.12.2002 г., стр. 72.

         (6)  Приети текстове, P7_TA(2013)0134 (вж. страница 374 от настоящия брой на Официален вестник).


title: Решение (ЕС) 2016/273 на Съвета от 12 февруари 2016 година за сключване, от името на Европейския съюз, на Споразумението между Европейския съюз и Демократична република Източен Тимор за премахване на визите за краткосрочно пребиваване

text:
               27.2.2016

               BG

               Официален вестник на Европейския съюз

               L 52/13

         РЕШЕНИЕ (ЕС) 2016/273 НА СЪВЕТА
   от 12 февруари 2016 година
   за сключване, от името на Европейския съюз, на Споразумението между Европейския съюз и Демократична република Източен Тимор за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори от името на Европейския съюз Споразумение с Демократична република Източен Тимор за премахване на визите за краткосрочно пребиваване (наричано по-долу„споразумението“).

               (2)

               В съответствие с Решение (ЕС) 2015/1030 на Съвета (2) споразумението бе подписано и се прилага временно, считано от 28 май 2015 г.

               (3)

               Със споразумението се създава Съвместен ръководен комитет от експерти за споразумението. Съюзът се представлява в този Съвместен комитет от Комисията, която следва да бъде подпомагана от представители на държавите членки.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в което Ирландия не участва, в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Демократична република Източен Тимор за премахване на визите за краткосрочно пребиваване се одобрява от името на Съюза.
   Член 2
   Председателят на Съвета извършва, от името на Съюза, нотификацията, предвидена в член 8, параграф 1 от споразумението (5).
   Член 3
   Комисията, подпомагана от представители на държавите членки, представлява Съюза в Съвместния комитет от експерти, създаден съгласно член 6 от споразумението.
   Член 4
   Настоящото решение влиза в сила в деня на приемането му.

      Съставено в Брюксел на 12 февруари 2016 година.

            За Съвета

            Председател

         J.R.V.A. DIJSSELBLOEM

      (1)  Одобрение от 15 декември 2015 г. (все още непубликувано в Официален вестник).

      (2)  Решение (ЕС) 2015/1030 на Съвета от 7 май 2015 г. за подписване, от името на Европейския съюз, и временно прилагане на Споразумението между Европейския съюз и Демократична република Източен Тимор за премахване на визите за краткосрочно пребиваване (ОВ L 173, 3.7.2015 г., стр. 1).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2011/182/ЕС: Решение на Съвета от 9 март 2011 година за подновяване на Споразумението за научно и технологично сътрудничество между Европейската общност и Украйна

text:
               25.3.2011

               BG

               Официален вестник на Европейския съюз

               L 79/3

         РЕШЕНИЕ НА СЪВЕТА
   от 9 март 2011 година
   за подновяване на Споразумението за научно и технологично сътрудничество между Европейската общност и Украйна
   (2011/182/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 186 във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               С Решение 2003/96/ЕО от 6 февруари 2003 г. (1) Съветът одобри сключването на Споразумението за научно и технологично сътрудничество между Европейската общност и Украйна.

               (2)

               Член 12, буква б) от споразумението предвижда, че споразумението се сключва за първоначален период, приключващ на 31 декември 2002 г., и ще бъде подновявано по взаимно съгласие между страните за допълнителни периоди от пет години.

               (3)

               С решение от 22 септември 2003 г. (2), което влезе в сила на 8 ноември 2004 г. Съветът одобри подновяването на споразумението за допълнителен период от пет години.

               (4)

               На третото заседание на Подкомитет № 7 ЕС—Украйна, проведено на 26 и 27 ноември 2008 г. в Киев, и двете страни потвърдиха интереса си посоченото по-горе споразумение да се поднови за допълнителен период от пет години.

               (5)

               Материалното съдържание на подновеното споразумение е идентично с това на споразумението, чийто срок на действие изтече на 7 ноември 2009 г.

               (6)

               Вследствие на влизането в сила на Договора от Лисабон на 1 декември 2009 г. Европейският съюз замести Европейската общност и е неин правоприемник.

               (7)

               Подновяването на Споразумението за научно и технологично сътрудничество между Европейската общност и Украйна следва да бъде одобрено от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Подновяването на Споразумението за научно и технологично сътрудничество между Европейската общност и Украйна за допълнителен период от пет години се одобрява от името на Съюза.
   Член 2
   Председателят на Съвета извършва от името на Съюза и в съответствие с член 12 от споразумението нотификацията по отношение на правителството на Украйна за това, че Съюзът е приключил вътрешните си процедури, необходими за влизането в сила на подновеното споразумение (3), както и следната нотификация по отношение на Украйна:

      „Вследствие на влизането в сила на Договора от Лисабон на 1 декември 2009 г. Европейският съюз замести Европейската общност и е неин правоприемник, като от тази дата упражнява всички права и поема всички задължения на Европейската общност. Следователно позоваванията на „Европейската общност“ в текста на споразумението се смятат, където е уместно, за позовавания на „Европейския съюз“.“

   Член 3
   Настоящото решение влиза в сила в деня на приемането му.

      Съставено в Брюксел на 9 март 2011 година.

            За Съвета

            Председател

         CSÉFALVAY Z.

      (1)  ОВ L 36, 12.2.2003 г., стр. 31.

      (2)  ОВ L 267, 17.10.2003 г., стр. 24.

      (3)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.


title: 2014/664/ЕС: Решение на Съвета от 15 септември 2014 година относно позицията, която да бъде заета от името на Европейския съюз в рамките на Съвета на членовете на Международния съвет за маслиновите продукти по отношение на удължаването на срока на действие на Международното споразумение за маслиновото масло и трапезните маслини от 2005 г.

text:
               17.9.2014

               BG

               Официален вестник на Европейския съюз

               L 275/6

         РЕШЕНИЕ НА СЪВЕТА
   от 15 септември 2014 година
   относно позицията, която да бъде заета от името на Европейския съюз в рамките на Съвета на членовете на Международния съвет за маслиновите продукти по отношение на удължаването на срока на действие на Международното споразумение за маслиновото масло и трапезните маслини от 2005 г.

      (2014/664/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Срокът на действие на Международното споразумение за маслиновото масло и трапезните маслини от 2005 г. (1) (наричано по-долу „споразумението“) ще изтече на 31 декември 2014 г., освен ако Съветът на членовете на Международния съвет за маслиновите продукти (МСМП) не реши да удължи срока му на действие в съответствие с член 47, параграфи 1 и 2 от него.

               (2)

               На 19 ноември 2013 г. Съветът упълномощи Комисията да започне преговори от името на Съюза с оглед сключването на ново международно споразумение за маслиновото масло и трапезните маслини.

               (3)

               Обсъжданията в рамките на МСМП относно ново споразумение са в ход. Вече няма съмнение, че не няма да бъде спазен срокът за сключване на споразумение, а именно 31 декември 2014 г. Поради това в интерес на Съюза е срокът на действие на съществуващото споразумение да бъде удължен.

               (4)

               Удължаването на срока на действие на съществуващото споразумение е независимо от преговорите за сключване на ново споразумение. Поради това в рамките на МСМП Съюзът следва да поиска едногодишно удължаване на срока на действие на съществуващото споразумение и да гласува в подкрепа на удължаването, ако то бъде предложено на Съвета на членовете,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде заета от името на Съюза в рамките на Съвета на членовете на Международния съвет за маслиновите продукти, е да се поиска едногодишно удължаване на срока на действие на съществуващото споразумение за маслиновото масло и трапезните маслини и да се гласува в подкрепа на едногодишното удължаване на срока на действие на Международното споразумение за маслиновото масло и трапезните маслини от 2005 г., ако то бъде предложено на Съвета на членовете.
   Член 2
   Настоящото решение влиза в сила в деня на приемането му.

      Съставено в Брюксел на 15 септември 2014 година.

            За Съвета

            Председател

         S. GOZI

      (1)  ОВ L 302, 19.11.2005 г., стр. 47.


title: Решение (ОВППС) 2015/1521 на Съвета от 14 септември 2015 година за отмяна на Решение 2013/320/ОВППС в подкрепа на действията в областта на физическата сигурност и управлението на запасите с цел намаляване на риска от незаконна търговия с малки оръжия и леки въоръжения (МОЛВ) и боеприпаси за тях в Либия и в региона

text:
               15.9.2015

               BG

               Официален вестник на Европейския съюз

               L 239/142

         РЕШЕНИЕ (ОВППС) 2015/1521 НА СЪВЕТА
   от 14 септември 2015 година
   за отмяна на Решение 2013/320/ОВППС в подкрепа на действията в областта на физическата сигурност и управлението на запасите с цел намаляване на риска от незаконна търговия с малки оръжия и леки въоръжения (МОЛВ) и боеприпаси за тях в Либия и в региона
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               В Решение 2013/320/ОВППС на Съвета (1) се посочва, че Съюзът трябва да продължи да насърчава мира и сигурността в Либия и региона като цяло, като подкрепя мерки, насочени към осигуряване на действителна физическа сигурност и управление на запасите в либийските оръжейни арсенали от страна на либийските държавни институции с цел да се намалят рисковете за мира и сигурността, породени от незаконното разпространение и прекомерното натрупване на малки оръжия и леки въоръжения (МОЛВ) и боеприпаси за тях, включително като стимулира ефективна многостранност на процеса на регионално равнище.

               (2)

               Поради влошаването на политическата обстановка и състоянието на сигурността повечето дипломатически мисии и международни служители бяха принудени да напуснат Либия след проявите на насилие през лятото на 2014 г.

               (3)

               Политическият диалог под ръководството на ООН все още не е довел до политическо уреждане на конфликтите между основните воюващи групировки.

               (4)

               Не може да се предвиди кога положението в Либия ще се подобри дотолкова, че международните служители да могат отново да работят в страната при безопасни условия.

               (5)

               Следователно Решение 2013/320/ОВППС следва да бъде отменено.

               (6)

               Съюзът би желал отново да заяви твърдия си политически ангажимент да окаже подкрепа на отговорните либийски власти за намаляване на рисковете от незаконното разпространение и прекомерното натрупване на МОЛВ и боеприпаси за тях веднага щом условията в Либия позволят това,

         ПРИЕ НАСТОЯЩОТО РЕШЕНИЕ:
   Член 1
   Решение 2013/320/ОВППС се отменя.
   Член 2
   Настоящото решение влиза в сила в деня на приемането му.
   Прилага се от 30 юни 2015 г.

      Съставено в Брюксел на 14 септември 2015 година.

            За Съвета

            Председател

         J. ASSELBORN

      (1)  Решение 2013/320/ОВППС на Съвета от 24 юни 2013 г. в подкрепа на действията в областта на физическата сигурност и управлението на запасите с цел намаляване на риска от незаконна търговия с малки оръжия и леки въоръжения (МОЛВ) и боеприпаси за тях в Либия и в региона (ОВ L 173, 26.6.2013 г., стр. 54).


title: Решение 2005/728/ПВР на Съвета от 12 октомври 2005 година за определяне на датата на прилагане на определени разпоредби от Регламент (ЕО) № 871/2004 относно въвеждането на някои нови функции в Шенгенската информационна система, включително в борбата с тероризма

text:
Важна правна забележка

|

32005D0728

Официален вестник n° L 273 , 19/10/2005 стр. 0026 - 0026 Официален вестник n° L 173 , 27/06/2006 стр. 0025 - 0025

		20051012Решение 2005/728/ПВР на Съветаот 12 октомври 2005 годиназа определяне на датата на прилагане на определени разпоредби от Регламент (ЕО) № 871/2004 относно въвеждането на някои нови функции в Шенгенската информационна система, включително в борбата с тероризмаСЪВЕТЪТ НА ЕВРОПЕЙСКИЯ СЪЮЗ,като взе предвид Регламент (ЕО) № 871/2004 на Съвета от 29 април 2004 г. относно въвеждането на някои нови функции в Шенгенската информационна система, включително в борбата с тероризма [1], и по-специално член 2, параграф 2 от него,като има предвид, че:(1) Регламент (ЕО) № 871/2004 уточнява, че разпоредбите на член 1 от посочения регламент се прилагат от дата, определена от Съвета, веднага щом са изпълнени необходимите предварителни условия и че Съветът може да реши да определи различни дати за прилагането на различните разпоредби. Тези предварителни условия са изпълнени по отношение на член 1, параграф 6 от Регламент (ЕО) № 871/2004.(2) За член 1, параграф 10 от Решение 2005/211/ПВР на Съвета от 24 февруари 2005 г. относно въвеждането на някои нови функции за Шенгенската информационна система, включително в борбата срещу тероризма [2], която е идентична с член 1, параграф 6 от Регламент (ЕО) № 871/2004, е подходящо да се прилага от същата дата.(3) Отделно решение на Съвета предвижда влизането в сила на член 1, параграф 10 на Решение 2005/211/ПВР на Съвета.(4) По отношение на Швейцария настоящото решение представлява развитие на разпоредбите на достиженията на ЕС от Шенген по смисъла на споразумението, подписано между Европейския съюз, Европейската общност и Конфедерация Швейцария във връзка с асоциирането на Конфедерация Швейцария към изпълнението, прилагането и развитието на достиженията на ЕС от Шенген [3], който попада в областта, упомената в член 1, буква Ж от Решение 1999/437/ЕО [4], тълкувано заедно с член 4, параграф 1 от Решение 2004/849/ЕО на Съвета [5] и 2004/860/ЕО [6] от 25 октомври 2004 г. относно подписването от името на Европейския съюз и относно подписването от името на Европейската общност и относно временното прилагане на някои разпоредби на посоченото споразумение,РЕШИ:Член 1Член 1, параграф 6 от Регламент (ЕО) № 871/2004 се прилага от 1 януари 2006 г.Член 2Настоящото решение влиза в сила на датата на неговото приемане. То се публикува в Официален вестник на Европейския съюз.Съставено в Люксембург на 12 октомври 2005 година.За СъветаПредседателC. Clarke[1] ОВ L 162, 30.4.2004 г., стр. 29.[2] ОВ L 68, 15.3.2005 г., стр. 44.[3] Документ на съвета 13054/04, който е достъпен на http://register.consilium.eu.int[4] ОВ L 176, 10.7.1999 г., стр. 31.[5] ОВ L 368, 15.12.2004 г., стр. 26.[6] ОВ L 370, 17.12.2004 г., стр. 78.--------------------------------------------------


title: Решение 2009/88/ОВППС на Съвета от 22 декември 2008 година относно сключването на споразумението между Европейския съюз и Република Джибути относно статута на силите, ръководени от Европейския съюз в Република Джибути в рамките на военната операция на Европейския съюз Atalanta

text:
               3.2.2009

               BG

               Официален вестник на Европейския съюз

               L 33/41

         РЕШЕНИЕ 2009/88/ОВППС НА СЪВЕТА
   от 22 декември 2008 година
   относно сключването на споразумението между Европейския съюз и Република Джибути относно статута на силите, ръководени от Европейския съюз в Република Джибути в рамките на военната операция на Европейския съюз Atalanta
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 15 май 2008 г. Съветът за сигурност на Организацията на обединените нации (ССООН) прие Резолюция 1814 (2008), с която приканва държавите и регионалните организации да вземат мерки за защита на корабите, участващи в превоза и доставките на хуманитарна помощ, предназначена за Сомалия, както и в дейности, разрешени от Организацията на обединените нации.

               (2)

               На 2 юни 2008 г. ССООН прие Резолюция 1816 (2008), с която за срок шест месеца, считано от приемане на резолюцията, се разрешава на държавите, които сътрудничат с временното федерално правителство на Сомалия, да влизат в териториалното море на Сомалия и да използват всички необходими средства за потушаване на пиратските действия и въоръжените грабежи по море, в съответствие с приложимото международно право. Срокът на действие на тези разпоредби беше удължен с още дванадесет месеца с Резолюция 1846 (2008) на Съвета за сигурност, приета на 2 декември 2008 г.

               (3)

               На 10 ноември 2008 г. Съветът прие Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (операция Atalanta).

               (4)

               Член 11 от посоченото съвместно действие предвижда, че статутът на силите, ръководени от Европейския съюз, и на техния личен състав, които са разположени на сухоземната територия на трети държави или действат в териториалното море или вътрешните води на трети държави, се договаря в съответствие с процедурата, предвидена в член 24 от Договора. С писмо до генералния секретар/върховен представител (ГС/ВП) от 1 декември 2008 г. правителството на Република Джибути даде съгласието си за разполагане на европейски военни сили на нейна територия и изрази намерението си да сключи в тази връзка споразумение относно статута на силите.

               (5)

               След упълномощаване от Съвета на 18 септември 2007 г., в съответствие с член 24 от Договора, председателството, подпомагано от ГС/ВП, договори споразумение между Европейския съюз и Република Джибути относно статута на силите, ръководени от Европейския съюз в Република Джибути.

               (6)

               Посоченото споразумение следва да бъде одобрено,

         РЕШИ:
   Член 1
   Споразумението между Европейския съюз и Република Джибути относно статута на силите, ръководени от Европейския съюз в Република Джибути в рамките на военната операция на Европейския съюз Atalanta, се одобрява от името на Европейския съюз.
   Текстът на споразумението е приложен към настоящото решение.
   Член 2
   Председателят на Съвета се упълномощава да посочи лице(лица), оправомощено(и) да подпише(ат) споразумението, с което да се обвърже Европейският съюз.
   Член 3
   Настоящото решение поражда действие от датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 22 декември 2008 година.

            За Съвета

            Председател

         B. KOUCHNER

      (1)  ОВ L 301, 12.11.2008 г., стр. 33.
    ---documentbreak---

               3.2.2009

               BG

               Официален вестник на Европейския съюз

               L 33/43

         ПРЕВОД
   СПОРАЗУМЕНИЕ
   между Европейския съюз и Република Джибути относно статута на силите, ръководени от Европейския съюз в Република Джибути в рамките на военната операция на Европейския съюз Аtalantа
   ЕВРОПЕЙСКИЯТ СЪЮЗ (ЕС),
   от една страна, и
   РЕПУБЛИКА ДЖИБУТИ, наричана по-долу „приемаща държава“,
   от друга страна,
   наричани заедно по-долу „страните“,
   загрижени от зачестяването на пиратските действия и въоръжените грабежи срещу кораби, превозващи хуманитарна помощ, и кораби, плаващи край бреговете на Сомалия,
   КАТО ВЗЕХА ПРЕДВИД:
   резолюции 1814 (2008), 1838 (2008) и 1846 (2008) на Съвета за сигурност на Организацията на обединените нации,
   писмото на Република Джибути от 1 декември 2008 г., с което по-конкретно бе прието присъствието на военноморски сили на ЕС на нейна територия,
   Съвместно действие 2008/851/ОВППС на Съвета на Европейския съюз от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция „Atalanta“),
   че настоящото споразумение не засяга правата и задълженията на страните съгласно международни споразумения и други инструменти за установяване на международни съдилища и трибунали, включително Статута на Международния наказателен съд,
   СЕ СПОРАЗУМЯХА ЗА СЛЕДНОТО:
   Член 1
   Приложно поле и определения
   1.   Разпоредбите на настоящото споразумение се прилагат за силите, ръководени от Европейския съюз, и за техния личен състав.
   2.   Разпоредбите на настоящото споразумение се прилагат единствено на територията на приемащата държава, включително нейните вътрешни води, териториално море и въздушно пространство.
   3.   За целите на настоящото споразумение:

               а)

               „сили, ръководени от Европейския съюз (EUNAVFOR)“ означава военните щабове на ЕС и националните контингенти, участващи в операцията, техните плавателни съдове, въздухоплавателни средства, оборудване и транспортни средства;

               б)

               „операция“ означава подготовката, установяването, изпълнението и поддръжката на военната мисия в изпълнение на мандата, произтичащ от резолюции 1814 (2008) и 1816 (2008) на Съвета за сигурност на Организацията на обединените нации и от следващи, свързани с въпроса резолюции на Съвета за сигурност на Организацията на обединените нации, както и от Конвенцията на ООН по морско право, подписана на 10 декември 1982 г.;

               в)

               „командващ операцията“ означава командващия операцията;

               г)

               „командващ силите на ЕС“ означава командващия в театъра на бойните действия;

               д)

               „генерален военен щаб на ЕС“ означава генералния военен щаб и неговите подразделения, независимо от местоположението им, под ръководството на военнокомандващи на ЕС, които осъществяват военното командване или контрол на операцията;

               е)

               „национални контингенти“ означава подразделения, плавателни съдове, въздухоплавателни средства и части на борда на търговски кораби, принадлежащи на държавите-членки на Европейския съюз и на други държави, участващи в операцията;

               ж)

               „личен състав на EUNAVFOR“ означава членовете на цивилния и военния личен състав, зачислен към EUNAVFOR, както и на личния състав за подготовка на операцията и личния състав, изпълняващ мисия, а също и полицейските служители, придружаващи задържаните от EUNAVFOR лица, за участваща държава или институция на ЕС в рамките на операцията, които, освен ако не е предвидено друго в настоящото споразумение, се намират на територията на приемащата държава, с изключение на местния персонал и персонала, нает от международни търговски дружества;

               з)

               „местен персонал“ означава служители, които са граждани или лица, които пребивават постоянно на територията на приемащата държава;

               и)

               „бази“ означава всички сгради, жилища и земя, необходими на EUNAVFOR и на личния състав на EUNAVFOR;

               й)

               „участваща държава“ означава всяка държава, която е предоставила национален контингент на разположение на EUNAVFOR;

               к)

               „води“ означава вътрешните води и териториалното море на приемащата държава и въздушното пространство над тези води;

               л)

               „официална кореспонденция“ означава цялата кореспонденция, свързана с операцията и нейните функции.

         Член 2
   Общи разпоредби
   1.   EUNAVFOR и личният състав на EUNAVFOR спазват законите и подзаконовите нормативни актове на приемащата държава и се въздържат от всякакви действия или дейности, които са несъвместими с целите на операцията.
   2.   EUNAVFOR предварително и редовно съобщават на правителството на приемащата държава броя на личния състав на EUNAVFOR, преминаващ транзитно или разположен на територията на приемащата държава, както и данните на плавателните съдове, въздухоплавателните средства и частите, които се намират във водите на приемащата държава или акостират на пристанищата.
   Член 3
   Идентификация
   1.   Членовете на личния състав на EUNAVFOR, разположен на сухоземната територия на приемащата държава, трябва винаги да носят със себе си паспорт или военна лична карта.
   2.   Превозните средства, въздухоплавателните средства, плавателните съдове и други транспортни средства на EUNAVFOR носят отличителни знаци на EUNAVFOR и/или регистрационни табели, за които компетентните органи на приемащата държава биват предварително уведомени.
   3.   EUNAVFOR имат право да поставят знамето на ЕС и отличителни знаци, като военни емблеми, титли и официални символи, в базите и върху превозните си и други транспортни средства. Върху униформите на личния състав на EUNAVFOR се поставя отличителна емблема на EUNAVFOR. Националното знаме или емблеми на съставните национални контингенти на операцията могат да се поставят в базите на EUNAVFOR, върху превозните и други транспортни средства и униформи в зависимост от решението на командващия силите на ЕС.
   Член 4
   Преминаване на границите и движение на територията на приемащата държава
   1.   Членовете на личния състав на EUNAVFOR се допускат на територията на приемащата държава само след представяне на валиден паспорт и, в случаите на първо влизане на територията на държавата, с индивидуална или колективна заповед, свързана с мисията, издадена от EUNAVFOR, освен за екипажите на плавателните съдове и въздухоплавателните средства на EUNAVFOR. Личният състав на EUNAVFOR се освобождава от имиграционни проверки и митнически контрол при влизане, напускане или пребиваване на територията на приемащата държава. Нормативните изисквания относно визите не се прилагат към екипажите на плавателните съдове и въздухоплавателните средства на EUNAVFOR.
   2.   Членовете на личния състав на EUNAVFOR се освобождават от изискванията на разпоредбите на приемащата държава относно регистрацията и контрола на чуждите граждани, но не придобиват право на постоянно пребиваване или местоживеене на територията на приемащата държава.
   3.   На приемащата държава се представя за информация общ списък с ресурсите на EUNAVFOR, които влизат на нейна територия. Тези ресурси носят отличителните идентификационни знаци на EUNAVFOR. EUNAVFOR се освобождават от представянето на всякакви други митнически документи, както и от всякакви проверки.
   4.   Членовете на личния състав на EUNAVFOR могат да управляват моторни превозни средства, плавателни съдове и въздухоплавателни средства на територията на приемащата държава, ако имат валидна национална, международна или военна шофьорска книжка, свидетелство за управление на кораб или съответно за пилот, издадено от някоя от участващите държави.
   5.   За целите на операцията приемащата държава предоставя на EUNAVFOR и на личния състав на EUNAVFOR свобода на движение и придвижване на територията си, включително в своите води и въздушно пространство. Свободата на движение през териториалното море на приемащата държава включва по-специално спиране и хвърляне на котва.
   6.   За целите на операцията EUNAVFOR могат да извършват във водите на приемащата държава пускане, приземяване и качване на борда на всякакви въздухоплавателни средства или военни съоръжения.
   7.   За целите на операцията EUNAVFOR и транспортните средства, за които има сключен договор за наем, могат да използват обществени пътища, мостове, фериботи, летища и пристанища без заплащане на такси или други налози. EUNAVFOR не се освобождават от заплащане на стойността на поръчани и получени по тяхно искане услуги.
   Член 5
   Привилегии и имунитети на EUNAVFOR, предоставени от приемащата държава
   1.   Базите, плавателните съдове и въздухоплавателните средства на EUNAVFOR са неприкосновени. Въпреки това служители на приемащата държава имат право да влизат в тях със съгласието на командващия силите на ЕС.
   2.   EUNAVFOR, тяхната собственост и имущество, независимо къде се намират и кой ги управлява, се ползват със съдебен имунитет.
   3.   Базите на EUNAVFOR, тяхното оборудване и друго имущество, както и транспортните средства не подлежат на претърсване, реквизиция, запор или изпълнителни действия.
   4.   Архивите и документацията на EUNAVFOR са неприкосновени по всяко време и където и да се намират.
   5.   Официалната кореспонденция на EUNAVFOR е неприкосновена.
   6.   Приемащата държава разрешава внасянето на стоки за операцията и ги освобождава от всякакви мита, такси или подобни налози, различни от таксите за съхранение, превоз и други предоставени услуги.
   7.   За закупени и внесени стоки, предоставени услуги и бази, предназначени за целите на операцията, EUNAVFOR се освобождават от всякакви държавни, регионални и общински данъци, такси и подобни налози. EUNAVFOR не се освобождават от задължения или други облагания, които представляват заплащане за извършени услуги.
   Член 6
   Привилегии и имунитети на личния състав на EUNAVFOR, предоставени от приемащата държава
   1.   Личният състав на EUNAVFOR не подлежи на арест или задържане под никаква форма. В случай че полицейски орган на приемащата държава стане свидетел на престъпление на обществено място, той има право, ако извършителят е засегнал физическата неприкосновеност на гражданин на приемащата държава, да задържи извършителя с цел да гарантира неговата защита до пристигането на компетентните органи на EUNAVFOR.
   2.   Документите, кореспонденцията и имуществото на личния състав на EUNAVFOR са неприкосновени, освен в случай на изпълнителни действия, разрешени съгласно параграф 6.
   3.   Личният състав на EUNAVFOR се ползва с имунитет по отношение на наказателната юрисдикция на приемащата държава.
   Заинтересованата участваща държава или институция на ЕС, според случая, може да се откаже от имунитета на личния състав на EUNAVFOR по отношение на наказателната юрисдикция. Отказът от имунитет винаги трябва да бъде в писмена форма.
   4.   Личният състав на EUNAVFOR се ползва с имунитет по отношение на гражданската и административната юрисдикция на приемащата държава във връзка с устни или писмени изявления, както и на всякакви действия, предприети в изпълнение на официалните му функции.
   Ако пред съд на приемащата държава бъде образувано гражданско производство срещу член на личния състав на EUNAVFOR, командващият силите на ЕС и компетентният орган на участващата държава или институция на ЕС незабавно се уведомяват за това. Преди образуването на съдебното производство командващият силите на ЕС и компетентният орган на участващата държава или институция на ЕС удостоверяват пред съда дали въпросното действие е извършено от член на личния състав на EUNAVFOR в изпълнение на официалните му функции.
   Ако действието е извършено в изпълнение на официални функции, производство не се образува и се прилагат разпоредбите на член 15. Ако действието не е извършено в изпълнение на официални функции, производството може да продължи. Приемащата държава гарантира, че компетентният съд признава удостоверението, дадено от командващия силите на ЕС и компетентния орган на участващата държава или на институция на ЕС.
   При образуване на гражданско производство от личния състав на EUNAVFOR той вече не може да с позовава на имунитета си по отношение на юрисдикцията във връзка с всякакви насрещни искове, пряко свързани с основния иск.
   5.   Личният състав на EUNAVFOR не е длъжен да дава свидетелски показания.
   6.   Изпълнителни мерки спрямо членове на личния състав на EUNAVFOR не се предприемат, освен когато срещу тях е заведено гражданско дело, което не е свързано с официалните им функции. Имуществото на личния състав на EUNAVFOR, което командващият силите на ЕС е удостоверил, че е необходимо за изпълнението на официалните му функции, не може да бъде изземвано или отнемано при изпълнение на съдебно решение. При граждански производства членовете на личния състав на EUNAVFOR не подлежат на ограничения върху личната им свобода или други ограничителни мерки.
   7.   Имунитетът на личния състав на EUNAVFOR по отношение на юрисдикцията на приемащата държава не го освобождава от юрисдикциите на съответните участващи държави.
   8.   Членовете на личния състав на EUNAVFOR се освобождават от всякакви форми на данъчно облагане в приемащата държава върху заплатите и възнагражденията, които получават от EUNAVFOR или от съответните участващи държави, както и върху всички други доходи, получени от източници извън приемащата държава.
   9.   В съответствие със законите и подзаконовите нормативни актове, които приема, приемащата държава разрешава вноса на стоки за лично ползване от личния състав на EUNAVFOR и ги освобождава от всякакви мита, данъци и други такси освен такси за съхранение, превоз и други подобни услуги.
   Личният багаж на членовете на личния състав на EUNAVFOR се освобождава от проверки, освен ако няма сериозни основания да се предполага, че съдържа вещи, които не са предназначени за лично ползване от личния състав на EUNAVFOR, или предмети, забранени за внос и износ по закон или за които се прилагат правилата за налагане на карантина на приемащата държава. В такъв случай проверката се извършва само в присъствието на съответния член на личния състав на EUNAVFOR или на упълномощен представител на EUNAVFOR.
   Член 7
   Местен персонал
   Местният персонал не се ползва от привилегии и имунитет. Приемащата държава обаче трябва да упражнява юрисдикцията си над местния персонал по такъв начин, че да не се възпрепятства прекомерно изпълнението на функциите на операцията.
   Член 8
   Наказателна юрисдикция
   Компетентните органи на участващата държава имат право да упражняват на територията на приемащата държава, в сътрудничество с компетентните органи на последната, наказателна юрисдикция и дисциплинарна власт, предоставени им от законодателството на участващата държава по отношение на всеки член от личния състав EUNAVFOR, подчинен на това законодателство.
   Член 9
   Униформа и оръжия
   1.   Носенето на униформа се урежда с правила, приети от командващия силите на ЕС.
   2.   За целите на операцията членовете на военния личен състав на EUNAVFOR, както и полицейските служители, придружаващи задържаните от EUNAVFOR лица, могат да носят или превозват оръжия и муниции, при условие че заповедите, които са получили, допускат това.
   Член 10
   Подкрепа от страна на приемащата държава и сключване на договори
   1.   Приемащата държава се съгласява, ако бъде отправена такава молба, да подпомогне EUNAVFOR при намирането на подходящи бази.
   2.   В рамките на своите средства и възможности приемащата държава допринася за подготовката, установяването, изпълнението и поддръжката на операцията.
   3.   Правото, приложимо за договори, сключени от EUNAVFOR в приемащата държава, се определя в съответните договори.
   4.   Договорът може да предвижда процедурата за уреждане на спорове, посочена в член 15, параграфи 3 и 4, да се прилага за спорове, възникващи при изпълнението на договора.
   5.   Приемащата държава улеснява изпълнението на договорите, сключени между EUNAVFOR и търговски оператори за целите на операцията.
   Член 11
   Промени на базите
   EUNAVFOR имат право да изграждат или променят бази в зависимост от оперативните нужди.
   Член 12
   Смърт на член на личния състав на EUNAVFOR
   1.   Командващият силите на ЕС има право да се заеме и да направи необходимите постъпки за репатриране на починал член на личния състав на EUNAVFOR, както и на личното имущество на починалия.
   2.   Аутопсии на починали членове на EUNAVFOR не могат да се извършват без съгласието на съответната държава и без присъствието на представител на EUNAVFOR и/или на съответната държава.
   3.   Приемащата държава и EUNAVFOR си сътрудничат в максимална степен за бързото репатриране на починали членове на личния състав на EUNAVFOR.
   Член 13
   Сигурност на EUNAVFOR и военна полиция
   1.   Приемащата държава предприема всички подходящи мерки за гарантиране на сигурността на EUNAVFOR и техния личен състав извън базите.
   2.   EUNAVFOR имат право, в сътрудничество с компетентните органи на приемащата държава, да предприемат на сухоземната територия на приемащата държава и във водите ѝ необходимите мерки за защита от всякакви външни нападения или непозволен достъп на своите бази, плавателни съдове, въздухоплавателни средства, както и на плавателните съдове, които защитават.
   3.   Командващият силите на ЕС може да създаде военно полицейско звено за поддържане на реда в базите на EUNAVFOR.
   4.   Военното полицейско звено може също, в консултация и сътрудничество с военната полиция или полицията на приемащата държава, да действа извън базите за осигуряване на ред и дисциплина сред личния състав на EUNAVFOR.
   5.   Преминаващият транзитно през територията на Джибути личен състав на EUNAVFOR, който придружава задържаните от EUNAVFOR лица, може да прилага необходимите мерки на физическа принуда по отношение на тези лица.
   Член 14
   Комуникации
   1.   EUNAVFOR могат да инсталират и използват устройства за радиоразпръскване и радиоприемане, както и сателитни системи. Те си сътрудничат с компетентните органи на приемащата държава с оглед избягване на конфликти при използването на съответните честоти. Приемащата държава предоставя достъп до честотния спектър в съответствие с действащото законодателство.
   2.   EUNAVFOR имат право на неограничена комуникация по радио (включително сателитно, мобилно и преносимо радио), телефон, телеграф, факс и други средства, както и правото да инсталират необходимата техника за поддръжка на тези комуникации във и между базите на EUNAVFOR, включително поставяне на кабели и наземни линии за целите на операцията.
   3.   На територията на собствените си бази EUNAVFOR могат да създадат необходимите условия за доставянето на поща, адресирана до и от EUNAVFOR и/или техния личен състав.
   4.   Редът и условията за прилагането на настоящия член ще бъдат договорени с компетентните органи на приемащата държава.
   Член 15
   Искания за обезщетение в случай на смърт, нараняване, вреди или щети
   1.   Исканията за обезщетение при повреда или загуба на гражданско или държавно имущество, както и искания за обезщетение при смърт или нараняване на лице и за повреди или загуба на имущество на EUNAVFOR се уреждат с извънсъдебно споразумение.
   2.   Тези искания се предават на EUNAVFOR чрез компетентните органи на приемащата държава, когато се отнася за искания, предявени от юридически или физически лица от приемащата държава, или на компетентните органи на приемащата държава, когато се отнася за искания, предявени от EUNAVFOR.
   3.   Когато не може да се постигне извънсъдебно споразумение, искането за обезщетение се подава до комисия по исканията за обезщетение, състояща се от равен брой представители на EUNAVFOR и на приемащата държава. Уреждането на исканията става по общо съгласие.
   4.   Когато е невъзможно да се постигне споразумение в комисията по исканията за обезщетение, исканията:

               а)

               за суми, по-малки или равни на 80 000 EUR, се уреждат по дипломатически път между приемащата държава и представители на ЕС;

               б)

               за суми, надхвърлящи посочената в буква а), се отнасят до арбитражен орган, чиито решения са задължителни.

         5.   Арбитражният орган се състои от трима арбитри, като първият се определя от приемащата държава, вторият — от EUNAVFOR, а третият — по общо съгласие от приемащата държава и EUNAVFOR. Когато една от страните не посочи арбитър в рамките на два месеца или когато приемащата държава и EUNAVFOR не могат да постигнат съгласие по определянето на третия арбитър, въпросният арбитър се назначава от председателя на Върховния съд на Република Джибути.
   6.   ЕUNAVFOR и административните органи на приемащата държава се договарят за необходимите административни мерки за определяне мандата на комисията по исканията за обезщетение на арбитражния орган, приложимите в рамките на тези органи процедури и условията за предявяване на искания за обезщетение.
   Член 16
   Взаимодействие и спорове
   1.   Всички въпроси, възникнали при прилагането на настоящото споразумение, се разглеждат съвместно от представители на EUNAVFOR и от компетентните органи на приемащата държава.
   2.   Ако не е постигнато предварително споразумение, спорове относно тълкуването или прилагането на настоящото споразумение се уреждат между приемащата държава и представители на ЕС изключително по дипломатически път.
   Член 17
   Други разпоредби
   1.   Когато настоящото споразумение се отнася до привилегии, имунитети и права на EUNAVFOR и личния състав на EUNAVFOR, правителството на приемащата държава отговаря за прилагането и спазването им от страна на компетентните местни органи на приемащата държава.
   2.   Никоя разпоредба от настоящото споразумение няма за цел да се отклонява и не може да се тълкува като дерогация от права на държава-членка на ЕС или на друга държава, участваща в EUNAVFOR, произтичащи от други споразумения.
   Член 18
   Разпоредби за прилагане
   За целите на прилагането на настоящото споразумение въпроси от оперативен, административен, финансов или технически характер могат да бъдат предмет на отделни договорености, сключени между командващия силите на ЕС и административните органи на приемащата държава.
   Член 19
   Влизане в сила и прекратяване
   1.   Настоящото споразумение влиза в сила в деня на подписването му и е със срок на действие дванадесет месеца. То се подновява мълчаливо за последователни периоди от три месеца. Всяка страна нотифицира другата страна за намерението си да не подновява настоящото споразумение най-малко един месец предварително.
   2.   Независимо от параграф 1 разпоредбите, които се съдържат в член 4, параграф 7, член 5, параграфи 1—3, 6 и 7, член 6, параграфи 1, 3, 4, 6, 8 и 9, членове 11 и 15, се прилагат от датата, на която първият член на личния състав на EUNAVFOR е разположен в приемащата страна, ако тази дата предхожда датата на влизане в сила на настоящото споразумение.
   3.   Настоящото споразумение може да се изменя с писмено споразумение между страните.
   4.   Прекратяването на настоящото споразумение не засяга правата и задълженията, произтичащи от изпълнението на споразумението преди неговото прекратяване.

      Съставено в Джибути на 5 януари 2009 година в два еднообразни екземпляра на френски език.

            За Европейския съюз

            За приемащата държава


title: Решение на Съвета от 21 януари 2002 година за сключването на споразумение, под формата на размяна на писма, между Европейската общност и Южноафриканската република относно търговията с вина

text:
Важна правна забележка

|

32002D0055

Официален вестник n° L 028 , 30/01/2002 стр. 0133 - 0133 специално чешко издание глава 11 том 40 стр. 343  - 343 специално испанско издание глава 11 том 40 стр. 343  - 343 специално унгарско издание глава 11 том 40 стр. 343  - 343 специално литвийско издание глава 11 том 40 стр. 343  - 343 LV.ES глава 11 том 40 стр. 343  - 343 MT.ES глава 11 том 40 стр. 343  - 343 PL.ES глава 11 том 40 стр. 343  - 343 SK.ES глава 11 том 40 стр. 343  - 343 специално словенско издание глава 11 том 40 стр. 343  - 343

		20020121Решение на Съветаот 21 януари 2002 годиназа сключването на споразумение, под формата на размяна на писма, между Европейската общност и Южноафриканската република относно търговията с вина(2002/55/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаването на Европейската общност и по-специално член 133 във връзка с член 300, параграф 2, първа алинея, първото изречение от него,като взе предвид предложението на Комисията,като има предвид, че:(1) С Решение 1999/753/ЕО [1] Съветът реши, че споразумението относно търговията, развитието и сътрудничеството между Европейската общност и нейните държави-членки, от една страна, и Южноафриканската република, от друга [2], наричано по-долу "Споразумение за ТРС", влиза временно в сила на 1 януари 2000 г.(2) Приложение X към Споразумението за ТРС съдържа размяната на писма между Европейската общност и Южноафриканската република, в която се предвижда годишна безмитна тарифна квота от 32 милиона литра южноафриканско вино, внесено в бутилки. Тази тарифна квота е включена в списък 6 на приложение IV към Споразумението за ТРС.(3) Комисията, от името на Общността, е преговаряла с Южноафриканската република относно сключването на Споразумение за търговия с вина.(4) Заключенията от тези преговори налагат изменение на тарифната квота, спомената в Споразумението за ТРС.(5) Споразумението под формата на размяна на писма, трябва следователно да бъде одобрено,ПРИЕ НАСТОЯЩОТО РЕШЕНИЕ:Член 1От името на Общността се одобрява Споразумението под формата на размяна на писма между Европейската общност и Южноафриканската република относно търговията с вина.Текстът на Споразумението под формата на размяна на писма е приложен към настоящото решение.Член 2Председателят на Съвета се упълномощава да посочи лицето/лицата, оправомощено/и да подпише/ат Споразумението, така че Общността да бъде обвързана по силата на същото.Съставено в Брюксел на 21 януари 2002 година.За СъветаПредседателM. Arias Cañete[1] ОВ L 311, 4.12.1999 г., стр. 1.[2] ОВ L 311, 4.12.1999 г., стр. 3.--------------------------------------------------


title: Решение на Съвета от 16 юни 1994 година за приемане от името на Европейската общност на Конвенцията за разработване на Европейската фармакопея

text:
               13/ 14

               BG

               Официален вестник на Европейския съюз

               72

         31994D0358

               L 158/17

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 16 юни 1994 година
   за приемане от името на Европейската общност на Конвенцията за разработване на Европейската фармакопея
   (94/358/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската Общност, и по-специално членове 113 и 100а от него, заедно с първото изречение от член 228, параграф 2 и член 228, параграф 3, първа алинея,
   като взе предвид предложението на Комисията,
   като взе предвид становището на Европейския парламент (1)

   като има предвид, че Конвенцията за разработване на Европейската фармакопея, съставена в рамките на Съвета на Европа, има за цел хармонизиране на спецификациите за лекарствени субстанции и фармацевтични препарати с оглед тяхното движение и разпространение в Европа; като има предвид, че монографиите от Европейската фармакопея стават официални технически правила, приложими на териториите на държавите, които са договарящи се страни по Конвенцията;
   като има предвид, още повече, че за да се улесни свободното движение на лекарствени продукти вътре в нейната територия, Общността вече едностранно е признала чрез Директиви 75/318/ЕИО (2) и 81/852/ЕИО (3) задължителния характер на монографиите от Европейската фармакопея за всички лекарствени продукти, обхванати от законодателството на Общността;
   като има предвид, че държавите-членки са договарящи се страни по Конвенцията; като има предвид, че е напълно реално да се очаква, че постоянно нарастващ брой държави, особено тези от Източна Европа, ще се присъединява към Конвенцията;
   като има предвид, че Общността представлява най-голямата световна зона — износител на лекарствени продукти;
   като има предвид, че преобладаваща част от лекарствените продукти, които са в обращение между Общността и трети страни, по същество представляват монографии, разработени от Европейската фармакопея;
   като има предвид, че тези монографии трябва заради това да служат като база за свободното движение на тези продукти между Общността и трети страни;
   като има предвид, че Общността поради тази причина следва да се присъедини към Конвенцията с оглед улесняване на търговията с други договарящи се страни,
   РЕШИ:
   Член 1
   Конвенцията за разработване на Европейската фармакопея се приема от страна на Европейската общност.
   Текстът на Конвенцията за протокола, даващ право на Общността да се присъедини към него, е приложен към настоящото решение.
   Член 2
   Председателят на Съвета депозира от името на Общността документа за присъединяване към Конвенцията в Съвета на Европа, който е депозитар на Конвенцията и на протокола.
   Член 3
   1.   В рамките на Комитета за обществено здраве и на Европейската комисия по фармакопея, посочена в член 2 от Конвенцията, Общността се представлява от Комисията на Европейските общности по въпросите, предвидени в член 7, параграф 3 от Конвенцията, изменена с член 3 от протокола.
   2.   Позицията, която трябва да бъде взета в рамките на службите, предвидени в параграф 1 по-горе, се определя от Комисията след консултации с държавите-членки.
   3.   Позициите, които трябва да бъдат изработени по въпроси от основно значение, по-специално по отношение измененията в задълженията на държавите-членки или когато възникват сериозни разногласия в мненията по време на консултациите, предвиждани в параграф 2, се определят от Съвета с квалифицирано мнозинство по предложение на Комисията.

      Съставено в Люксембург на 16 юни 1994 година.

            За Съвета

            Председател

         A. BALTAS

      (1)  ОВ С 128, 9.5.1994 г.

      (2)  Директива 75/318/ЕИО на Съвета от 20 май 1975 г. относно сближаване законодателствата на държавите-членки по отношение на аналитичните, фармацевтично-токсикологични и клинични стандарти и протоколи, засягащи тестването на патентовани лекарствени продукти (ОВ L 147, 9.6.1975 г., стр. 1) Директива, последно изменена с Директива 93/39/ЕИО (ОВ L 214, 24.8.1993 г., стр. 22).

      (3)  Директива 81/852/ЕИО на Съвета от 28 септември 1981 г. относно сближаване законодателствата на държавите-членки по отношение на аналитичните, фармацевтично-токсикологичните и клиничните стандарти и протоколи, засягащи тестването на ветеринарни лекарствени продукти. (ОВ L 317, 6.11.1981 г., стр. 16). Директива, последно изменена с Директива 93/40/ЕИО (ОВ L 214, 24.8.1993 г., стр. 31).